Islom hamkorlik tashkiloti bayrog‘i. Islom hamkorlik tashkiloti bayrog‘i — oq va yashil yarim oy shaklida bo‘lib, oyning uchlari o‘ng tomonda, parallel va meridianlar bilan sxematik tarzda globusni mahkam ushlab turibdi, uning markazida qora Kaʼba tasvirlangan. Yarim oy va yashil ranglar — islom timsoli ramzidir. Bayroq 2011-yilda tashkilot nomini o‘zgartirish bilan birga avvalgi bayroq o‘rniga qabul qilingan. 2011 yilgacha bo‘lgan bayroq. 1981-yilda Islom anjumani Tashkilotida birinchi bayrog‘i yashil fon (yashil rang – islom timsoli, islom o‘lkalari ramzi) qabul qilinib, uning markazida ko‘kka qaragan oq doira ichida qizil yarim oy tasvirlangan – bu tom maʼnoda islomni ramzi ekanligi va Alloh barcha mavjudotdan yuksakligi ifodalangan. Oq doira musulmonlar va dunyodagi barcha odamlar o‘rtasidagi tinchlikni anglatadi. Yarim oy ichida arab alifbosida “Alloh Akbar” takbiri yozilgan arab yozuvi mavjud.